
Н А Р Е Д Б А 

№ 15
ЗА  ОПРЕДЕЛЯНЕ РАЗМЕРА НА МЕСТНИТЕ ДАНЪЦИ НА ТЕРИТОРИЯТА НА ОБЩИНА МИЗИЯ

Наредбата  е  приета  на  заседание  на  Общинския  съвет -  гр. Мизия  с Решение № 13 от Протокол № 3/18.12.2015г., изм.с Решение 169 от Протокол № 21/28.10.2016 г., изм. с Решение № 486/27.12.18г от Протокол № 56/27.12.2018 г., изм. с Решение № 56/21.05.2020г. от Протокол № 7/21.05.2020г., изм. с Решение № 218 от Протокол 29/19.06.2025 г.
Глава първа
Общи положения

Чл.1. С тази наредба се уреждат отношенията, свързани с определяне размерите на местните данъци на територията на община Мизия. 

Чл.2. В общинския бюджет постъпват следните местни данъци: 

1. Данък върху недвижимите имоти; 

2. Данък върху наследствата; 

3. Данък върху даренията; 

4. Данък при възмездно придобиване на имущества; 

5. Данък върху превозните средства; 

6. Патентен данък; 

7. Туристически данък. 

Чл.3.(1) Размерите на местните данъци по чл.2 се определят с тази наредба при условията, по реда и в границите, определени в Закона за местните данъци и такси. 

(2) Когато до края на предходната година общинския съвет не е определил размера на местните данъци за текущата година, местните данъци се събират на базата на действащия размер към 31 декември на предходната година. 

(3) Не се допускат изменения в приетите от общинския съвет размер и начин на определяне на местните данъци в течение на годината. 

Чл.4. Местните данъци се заплащат в брой в касите на общинската администрация или безкасово по съответната сметка. 

Чл.5. (1) Установяването, обезпечаването и събирането на местните данъци се извършват от служители на общинската администрация, определени със заповед на кмета на общината, по реда на ДОПК. Обжалването на свързаните с тях актове се извършва по същия ред. 

(2) Невнесените в срок данъци по тази наредба се събират заедно с лихвите по Закона за лихвите върху данъци, такси и други подобни държавни вземания по реда на ДОПК. 

Глава втора
Местни данъци

Раздел І
Данък върху недвижимите имоти

Чл.6. (1) Изм. Реш. №486/27.12.18г С данък върху недвижимите имоти се облагат разположените на територията на община Мизия поземлени имоти, сгради и самостоятелни обекти в сгради  в строителните граници на населените места и селищните образувания, както и поземлените имоти извън тях, които според подробен устройствен план имат предназначението по чл.8, т. 1 от Закона за устройство на територията.
 (2) Не се облагат с данък поземлените имоти, заети от улици, пътища от републиканската и общинската пътни мрежи и железопътната мрежа, до ограничителните строителни линии. Не се облагат с данък и поземлените имоти, заети от водни обекти, държавна и общинска собственост. 

(3) Не се облагат с данък земеделските земи и горите, с изключение на застроените земи - за действително застроената площ и прилежащия й терен. 

(4)  /изм. с Решение №218/19.06.2025 г./Не се облагат с данък недвижимите имоти с данъчна оценка до 1680 лв. /858.97 €/ включително. 

Чл.7. (1) Данъчно задължени лица са собствениците на облагаеми с данък недвижими имоти. 

(2)  Собственикът на сграда, построена върху държавен или общински поземлен имот, е данъчно задължен и за този имот или съответната част от него. 

(3) При учредено вещно право на ползване данъчно задължен е ползвателят. 

(4) При концесия данъчно задължен е концесионерът. 

(5) За имот – държавна или общинска собственост, данъчно задължено е лицето, на което имотът е предоставен за управление. 

Чл.8. (1)  Изм. Реш.  №486/27.12.18г Когато върху облагаем недвижим имот правото на собственост или ограниченото вещно право на ползване е притежание на няколко лица, те дължат данък съответно на частите си.
Чл.9. (1) Изм. Реш.  №486/27.12.18г  Данъкът върху недвижимите имоти се заплаща:

1. в  Община Мизия. Информационен център за обслужване на населението, адрес: гр.Мизия, ул. ,,Г.Димитров" № 25-27

2.  по банков път - по банковата сметка на общината  BG61IABG74948402901301.
3. с пощенски запис; 

 (2) Изм. Реш.  №486/27.12.18г Всеки от съсобствениците на имота, съответно от съпритежателите на ограниченото вещно право на ползване, може да плати данъка за целия имот за сметка на останалите. 
Чл.10. (1) Изм. Реш.  №13/18.12.15г. Данъкът върху недвижимите имоти се плаща на две равни вноски в следните срокове:  до 30 Юни и до 31 Октомври на годината, за която е дължим.

(2)  Изм. Реш.  №13/18.12.15г.  На предплатилите от  до 30 Април за цялата година се прави отстъпка 5 на сто.
Чл.11. Данъкът се заплаща независимо дали недвижимите имоти се използват или не. 

Чл.12. Освобождават се от данък лицата и имотите, определени в чл.24 от Закона за местните данъци и такси. 

Чл.13. Данъкът върху недвижимите имоти постъпва в приход на бюджета на общината ,на територията на която се намира имотът .
 Чл.13а Нов. Реш.  №486/27.12.18г  (1)  За новопостроените сгради и постройки, които не подлежат на въвеждане в експлоатация по реда на Закона за устройство на територията собственикът, уведомява за това писмено в 2-месечен срок общината по местонахождението на имота, като подава данъчна декларация за облагане с годишен данък върху недвижимите имоти ;
 (2) Не се подават данъчни декларации за облагане с годишен данък за новопостроените сгради, подлежащи на въвеждане в експлоатация по реда на Закона за устройство на територията. Необходимите данни за определяне на данъка на новопостроените сгради и/или на самостоятелни обекти в тях се предоставят на служителите по чл. 4, ал. 1 от възложителя на строежа след завършването на сградата в груб строеж по образец, определен от министъра на финансите. 
(3) Не се подават данъчни декларации за облагане с годишен данък за имотите и ограничените вещни права, придобити по възмезден или безвъзмезден начин по раздел трети от тази глава.“;
(4) За новопостроен или придобит по друг начин имот или ограничено вещно право на ползване в срока по ал. 1 предприятията подават информация за отчетната стойност и други обстоятелства, имащи значение за определянето на данъка.“;

(5) При преустройство и при промяна на предназначението на съществуваща сграда или на самостоятелен обект сграда, както и при промяна на друго обстоятелство, което има значение за определяне на данъка, данъчно задължените лица уведомяват общината по реда и в срока по ал.1;
(6) При придобиване на имот по наследство декларацията по ал.1 се подава в срока по чл.32 от ЗМДТ. В случай че не е подадена данъчна декларация по ал. 1 от наследниците или заветниците, след изтичането на срока по чл. 32 служителят по чл. 4, ал. 1 образува партида за наследения недвижим имот въз основа на данните, налични в общината и в регистъра на населението.“;

 (7) Подадената декларация от един съсобственик, съответно ползвател, ползва останалите съсобственици или ползватели;
(8) Не се изисква подаване на данъчна декларация, когато промяната в обстоятелствата, имащи значение за определяне на данъка, са удостоверени от общината в случаите на търпимост на строежите, в изпълнение на Националната програма за енергийна ефективност на многофамилни жилищни сгради или в качеството й на възложител по Закона за устройство на територията. Служител от общинската администрация отразява служебно настъпилите промени в техническите характеристики на имота.“
Чл.13б Нов. Реш.  №486/27.12.18г (1) За новопостроените сгради или части от сгради се дължи данък от началото на месеца следващ месеца, през който са завършени;

 (2) При прехвърляне на собствеността на имота или при учредяване на ограничено вещно право на ползване приобретателят дължи данъка от началото на месеца, следващ месеца през който е настъпила промяната собствеността или ползването, освен ако данъка е платен от прехвърлителя;

 (3) Завършването на сграда или на част от нея се установява с удостоверение за въвеждане в експлоатация или разрешение за ползване, издадени по реда на Закона за устройство на територията, както и с удостоверение по чл. 54а, ал. 3 от Закона за кадастъра и имотния регистър. 

(4) Органите, издаващи документите по ал. 3, предоставят служебно по един екземпляр от тях на данъчната служба на общината в едноседмичен срок от издаването им.

 (5) Данъкът по ал. 1 се дължи и в случаите, когато в двегодишен срок от завършването на сградата в груб строеж, съответно – в едногодишен срок от съставяне на констативен акт по чл. 176, ал. 1 от Закона за устройство на територията, сградата не е въведена в експлоатация или не е издадено разрешение за ползване.

(6) Лицето, упражняващо строителен надзор, или техническият ръководител – за строежите от пета категория, предоставя екземпляр от съставения констативен акт по чл. 176, ал. 1 от Закона за устройство на територията на данъчната служба на общината в едноседмичен срок от съставянето му.

(7) Завършването на сградата в груб строеж се установява по реда на чл. 181, ал. 2 от Закона за устройство на територията. Обстоятелствата по ал. 5 се установяват с констативен акт, съставен от служители на общината. Актът се съобщава на данъчно задълженото лице, което може да оспори констатациите в акта в 7-дневен срок от уведомяването.“
Чл.14. Изм. Реш. №486/27.12.18г (1) Размерът на данъка за недвижимите имоти, се определя в размер на 2,5 на хиляда върху данъчната оценка на недвижимия имот;
(2) Нов. Реш. №486/27.12.18г. Данъкът се определя от служител на общинската администрация по местонахождението на недвижимия имот и се съобщава на данъчно задълженото лице или на негов законен представител.
Чл.15. Данъчната оценка на недвижимите имоти на гражданите се определя по норми съгласно приложение № 2 от Закона за местните данъци и такси, в зависимост от вида на имота, местонахождението, площта, конструкцията и овехтяването и се съобщава на данъчно задължените лица. 

Чл.16. (1)Данъчната оценка на недвижимите имоти на предприятията е по- високата между отчетната им стойност и данъчната оценка съгласно приложение № 2 от Закона за местните данъци и такси, а за жилищните имоти - данъчната им оценка съгласно приложение № 2 от Закона за местните данъци и такси. 

(2) Данъчната оценка на недвижимите имоти, върху които е учредено право на ползване на предприятие, е отчетната им стойност по баланса на собственика или данъчната оценка съгласно приложение № 2 от Закона за местните данъци и такси, а за жилищните имоти - данъчната оценка съгласно приложение № 2 от Закона за местните данъци и такси. 

(3) Данъчната оценка на имотите по чл.11, ал.2 от Закона за местните данъци и такси, върху които са построени сгради на лица, различни от собственика на поземления имот, се определя съгласно нормите по приложение № 2 от Закона за местните данъци и такси. 

(4) При липса на счетоводни данни данъчната оценка се определя от служител на общинската администрация за сметка на данъчно задълженото лице. В тези случаи служителят на общинската администрация може да ползва и вещи лица. 

Чл.17. (1) Изм. Реш.  №13/18.12.15г.   Данъкът се определя върху данъчната оценка на недвижимите имоти по чл.10, ал.1 от Закона за местните данъци и такси към 1 януари на годината, за която се дължи и се съобщава на лицата до 1 Март на същата година. 

(2) При промяна на данъчната оценка на имота през годината данъкът се определя върху новата оценка от месеца, следващ месеца на промяната. В случаите на промяна от общинския съвет на границите на зоните в населените места и категориите на вилните зони или на населените места, данъкът се определя върху новата данъчна оценка от 1 януари на следващата година. 

(3)  Алинея 2, изречение първо не се прилага за нежилищни имоти, които са собственост на предприятията или върху които им е учредено ограничено вещно право на ползване. 

Чл.18. (1) За имот, който е основно жилище, данъкът се дължи с 50 на сто намаление. 

(2) За имот, който е основно жилище на лице с намалена работоспособност от 50 до 100 на сто, данъкът се дължи със 75 на сто намаление.
(3)  Нов. Реш. №486/27.12.18г. В случай, че е установено деклариране на повече от едно основно жилище, облекченията по ал. 1 и 2 не се прилагат и данъкът, определен по чл. 14, ал.1 се дължи в пълен размер за всяко от жилищата и за периода, в който едновременно са декларирани като основни жилища.
Чл.19. Необходимо условие за определяне на данъка е наличието на подадена данъчна декларация по чл.14 ал.1 от Закона за местните данъци и такси .

Чл.20. При промяна на обстоятелство, което има значение за определяне на данъка, данъчно задължените лица предявяват правото си за ползване на данъчно облекчение чрез данъчна декларация, която подават в срока по чл.14, ал.1 от Закона за местните данъци и такси. 

Раздел ІІ
Данък върху наследствата
Чл.21. (1) С данък върху наследствата се облагат наследените по закон или по завещание имущества в страната или в чужбина на български граждани, както и имуществата в страната на чуждите граждани. 

(2) Имуществата на лица без гражданство се облагат като имущества на български граждани, ако постоянното им местопребиваване е на територията на страната. 

Чл.22. (1) Наследственото имущество включва притежаваните от наследодателя движими и недвижими вещи и права върху такива вещи, както и другите му имуществени права, вземания и задължения към момента на откриване на наследството, освен ако със закон е предвидено друго. 

(2) Като наследствено се облага и имуществото, което се получава в случай на смърт на наследодателя непосредствено от трето лице въз основа на сключен от наследодателя договор. 

(3) Алинея 2 не се прилага, ако договорът е сключен в изпълнение на задължение по закон. 

Чл.23. (1) Данъкът върху наследството се заплаща от наследниците по закон или по завещание, както и от заветниците. 

(2) Данък върху наследството не се заплаща от преживелия съпруг и от наследниците по права линия без ограничения. 

Чл.24. (1) При откриване на наследство данъчно задължените лица по чл.23 или техните законни представители са длъжни в срок от 6 месеца да подадат декларация по чл.32 от Закона за местните данъци и такси в общината по последното местожителство на наследодателя, а ако последният е имал местожителство в чужбина – по местонахождението на по-голямата част от имуществото му в страната. 

Чл.25. Наследственото имущество, с изключение на освободеното от данък, се оценява съгласно чл.33 от Закона за местните данъци и такси. 

Чл.26. (1) Облагаемата наследствена маса се разделя на наследствени дялове, като за всеки наследник се определя дял по реда на Закона за наследството . 

(2) Наследствените дялове се увеличават, съответно намаляват, със стойността на заветите, оценени по реда на чл.33 от Закона за местните данъци и такси. 

Чл.27. Данъкът се определя поотделно за всеки наследник или заветник, както следва: 
1. /изм. с Решение №218/19.06.2025 г./ за братя и сестри и техните деца – 0.7 на сто за наследствен дял над 250 000 лв./127 823  €/ ;        
2. /изм. с Решение №218/19.06.2025 г./  за лица, извън посочените в т. 1 - 5 на сто за наследствен дял над 250 000 лв. /127 823  €/
Чл.28. Освобождават се от данък върху наследство имущества определени в чл.38 и чл.39 от Закона за местните данъци и такси. 

Чл.29. Изм. Реш. №486/27.12.18г (1) Данъкът се определя и се съобщава на всеки наследник или заветник поотделно по реда на Данъчно-осигурителния процесуален кодекс;

(2) Нов. Реш. №486/27.12.18г На основата на данъчната оценка, послужила за определяне на данъка по ал. 1, служителят в общинската администрация определя дължимия годишен данък и го съобщава на всеки наследник или заветник
Чл.30.Данъкът се плаща в 2-месечен срок от връчване на съобщението. 
Раздел ІІІ
Данък при придобиване на имущества по дарение и по възмезден начин

Чл.31. (1) Обект на облагане с данък са имуществата, придобити по дарение, както и недвижимите имоти, ограничените вещни права върху тях и моторните превозни средства, придобити по възмезден начин.                                                                               
(2) Подлежат на облагане с данък в размер на данък дарение и безвъзмездно придобитите по друг начин имущества, както и погасените чрез опрощаване задължения.                                                                                                                               (3)  Данък при безвъзмездно придобиване на имущества се дължи и при придобиване на недвижими имоти и ограничени вещни права върху тях по давност. 
(4) Алинея 1 не се прилага за моторни превозни средства, които не са регистрирани за движение в страната. 

(5) Алинея 2 не се прилага, ако прехвърлянето е в изпълнение на задължение по закон или въз основа на акт на Министерския съвет за безвъзмездно предоставяне на имущества на инвеститори по приоритетни инвестиционни проекти. 

(6) Не се облагат с данък имуществата, придобити по дарение между роднини по права линия и между съпрузи. 

Чл.32. Данъкът се заплаща от лицата по чл.45 от Закона за местните данъци и такси. 

Чл.33. /изм. с Решение №218/19.06.2025 г./  Основа за определяне на данъка е оценката на имуществото в левове /евро/ към момента на прехвърлянето, а при придобиване по давност – към момента на издаване на акта, удостоверяващ правото на собственост, който подлежи на вписване. 

Чл.34. (1) При дарение на имущество, както и в случаите по чл.44, ал.2 от Закона за местните данъци и такси, данъкът се начислява върху оценката на прехвърляното имущество в размер на: 

а) 0,7 на сто - при дарение между братя и сестри и техните деца; 

б) 5 на сто - при дарение между лица извън посочените в буква "а". 

 в) данък при безвъзмездно придобиване на имущества се дължи  при  придобиване на недвижими  имоти и ограничени вещни права върху тях по давност в размер на  5 на сто  върху оценката на прехвърленото имущество.  

(2) При възмездно придобиване на имущество данъкът е в размер на 2  на сто върху оценката на прехвърляното имущество, а при замяна - върху оценката на имуществото с по-висока стойност. 

(3) При делба на имущество, когато притежаваният преди делбата дял се уголемява, данъкът се начислява върху превишението. 

Чл.35. Освобождават се от данък придобитите имущества по чл.48 от Закона за местните данъци и такси. 

Чл.36. (1) Данъкът се заплаща в общината по местонахождението на недвижимия имот, а в останалите случаи - по постоянния адрес, съответно по седалището на данъчно задълженото лице. Лицата, които нямат постоянен адрес, заплащат данъка по настоящия си адрес.                                                                                                                 
(2)Данъкът се заплаща при прехвърлянето на недвижимия имот, ограничените вещни права върху недвижим имот и моторните превозни средства, а в случаите по чл. 44, ал. 3 от Закона за местни данъци и такси - към момента на издаване на акта, удостоверяващ правото на собственост, който подлежи на вписване.

(3) При безвъзмездно придобиване на имущество, без случаите по ал. 2, лицата, получили имущество, подават декларация за облагането му с данък и заплащат данъка в двумесечен срок от получаването му. 
 (2) Данъкът се заплаща при прехвърлянето на недвижимия имот, ограничените вещни права върху недвижим имот и моторните превозни средства, а в останалите случаи - в двумесечен срок от получаване на имуществото, след подаване на декларация по чл. 49, ал.3 от Закона за местните данъци и такси. 

Раздел ІV
Данък върху превозните средства

Чл.37. С данък върху превозните средства се облагат: 

1. превозните средства, регистрирани за движение по пътната мрежа в Република България; 

2. корабите, вписани в регистрите на българските пристанища; 

3. въздухоплавателните средства, вписани в държавния регистър на Република България за гражданските въздухоплавателни средства. 

Чл.38. Данъкът се заплаща от собствениците на превозните средства. 

Чл.39. Изм. Реш. №56/2105.2020г. (1)Собствениците на превозни средства с постоянен адрес, съответно седалище в община Мизия, декларират придобитите от тях превозни средства по реда на чл.54 от Закона за местните данъци и такси, когато:
1. пътното превозно средство е придобито по наследство;

2. пътното превозно средство е собственост на повече от едно лице;

3. собственикът/собствениците на пътното превозно средство няма/нямат постоянен адрес, съответно седалище на територията на страната;

(2) За превозните средства, които не са регистрирани за движение в страната, собствениците имат  двумесечен срок, който започва да тече от датата на регистрацията им за движение. 

 (3)При придобиване на превозно средство по наследство, декларацията се подава в срок от 6 месеца, като в случай, че същата не е подадена в посочения срок, служител на общинската администрация образува служебно партида за превозното средство, въз основа на данните, налични в общината и в регистъра на населението.
Чл.40. Изм. Реш. №486/27.12.18г (1) За леки и товарни автомобили с технически допустима максимална маса не повече от 3,5 т годишният данък се състои от два компонента – имуществен и екологичен, и се определя по следната формула:
ГДПС = ИмК х ЕК,
където:
ГДПС е годишният размер на данъка върху превозните средства за леки и товарни автомобили с технически допустима максимална маса не повече от 3,5 т;
ИмК е имуществен компонент, който се определя по реда на т. 1; 
ЕК е екологичен компонент, който се определя по реда на т. 2
1. имущественият компонент се определя от стойността на данъка в зависимост от мощността на двигателя, коригирана с коефициент в зависимост от годината на производство на автомобила, по следната формула:
ИмК = СkW х Кгп,
където:
СkW е частта от стойността на данъка в зависимост от мощността на двигателя, която се определя от мощността на двигателя и размера на данъка, определен от общинския съвет с наредбата по чл. 1, ал. 2 в следните граници:
а) /изм. с Решение №218/19.06.2025 г./  до 55 kW включително – 0,44 лв. за 1 kW/ 0,22 € за 1 kW ;

б) /изм. с Решение №218/19.06.2025 г./  над 55 kW до 74 kW включително – 0,66 лв. за 1 kW/ 0,34€ за 1 kW/;

в) /изм. с Решение №218/19.06.2025 г./  над 74 kW до 110 kW включително – 1,43 лв. за 1 kW/ 0,73 € за 1 kW /;

г) /изм. с Решение №218/19.06.2025 г./  над 110 kW до 150 kW включително – 1,59 лв. за 1 kW/ 0,81€ за 1 kW/            ;

д) /изм. с Решение №218/19.06.2025 г./  над 150 kW до 245 kW включително – 1,80 лв. за 1 kW/ 0,92€ за 1 kW/;

е) /изм. с Решение №218/19.06.2025 г./  над 245 kW – 2,30 лв. за 1 kW/ 1,17  € за 1 kW/
Кгп е коригиращ коефициент за годината на производство на автомобила в следните размери:

	Брой на годините от годината на производство, включително годината на производство
	Коефициент

	Над 20 години
	1,1

	Над 15 до 20 години включително
	1

	Над 10 до 15 години включително
	1,3

	Над 5 до 10 години включително
	1,5

	До 5 години включително
	2,3


2.Екологичният компонент се определя от общинския съвет в зависимост от екологичната категория на автомобила с наредбата по чл. 1, ал. 2 в следните граници:

	Екологична категория 
	Коефициент

	без екологична категория, с екологични категории „Евро 1“ и „Евро 2“
	 

1,10 

	„Евро 3“ 
	1,00 

	„Евро 4“
	0,90 

	„Евро 5“
	0,70

	„Евро 6“ и „ЕЕV“
	0,50


(2) Изм. Реш. №486/27.12.18г. Данъкът за леки и товарни автомобили с технически допустима максимална маса не повече от 3,5 т“ е в следните размери:

1./изм. с Решение №218/19.06.2025 г/товарно ремарке – 9 лв/4,60 € /;

2./ изм. с Решение №218/19.06.2025 г/къмпинг ремарке – 18 лв. /9,20€/
(3) Изм. Реш.  №13/18.12.15г., изм. с Решение № 218/19.06.2025 г. Данъкът  за мотопеди е в размер 15 лв./7,67 €/, а за мотоциклети, както следва:

              1. изм. с Решение №218/19.06.2025 г. до 125 куб. см включително - 18 лв./9,20€/
2. изм. с Решение №218/19.06.2025 г./над 125 до 250 куб. см включително –   37,50 лв./ 19,17€/
3. изм. с Решение № 218/19.06.2025 г./над 250 до 350 куб. см включително  –  52,50 лв./26,84€/
4. изм. с Решение № 218/19.06.2025 г./над 350 до 490 куб. см включително –   75,00 лв./38,35€/
5. изм. с Решение № 218/19.06.2025 г./над 490 до 750 куб. см включително – 112,50 лв./57,52€/
6. изм. с Решение № 218/19.06.2025 г. над 750 куб. см – 150,00 лв./ 76,70€/
 (4) Изм. Реш.  №13/18.12.15г.    Данъкът  за триколка на база общото тегло е както следва:

1. изм. с Решение № 218/19.06.2025 г./ до 400 кг включително - 6 лв./ 3,07€/
2. изм. с Решение № 218/19.06.2025 г./над 400 кг - 9 лв. / 4,60 €/
(5) Изм. Реш.  №13/18.12.15г.    Данъкът       за автобуси се определя в зависимост от броя на местата за сядане:

3. изм. с Решение №218/19.06.2025г./до 22 места, вкл. мястото на водача – 65,00 лв./ 33,23€/
4. изм. с Решение № 218/19.06.2025 г./ над 22 места, вкл. мястото на водача – 130,00 лв./ 66,47€/
5.  (6) Изм. Реш. №486/27.12.18г., изм. с Решение №218/19.06.2025 г./ Данъкът за товарен автомобил с технически допустима максимална маса над 3,5 т, но не повече от 12 т, в размер от 13 лв./ 6,65€/ за всеки започнати 750 кг. товароносимост.“
(7) Изм. Реш.  №13/18.12.15г., изм. с Решение №218/19.06.2025 г./  Данъкът за седлови влекач и влекач за ремарке се определя в зависимост от допустимата максимална маса на състава от превозни средства, от броя на осите и вида на окачването на влекача, посочени в свидетелството за регистрация на влекача, както следва: 

	Брой оси на седловия влекач/влекача за ремарке
	Допустима максимална маса на състава от превозни средства, посочена в свидетелството за регистрация на влекача (в тона):
	Данък (в лева/ евро)

	
	равна или повече от
	по-малка от
	задвижваща ос/оси с пневматично или с окачване, прието за еквивалентно на пневматичното
	други системи за окачване на задвижващата ос/оси

	А) с две оси
	-
	18
	10/5,11€/
	36/18,41€/

	
	18
	20
	36 /18,41€/
	83/42,44€/

	
	20
	22
	83/42,44€/
	191/97,66€/

	
	22
	25
	247/126,29€/
	445/227,52€/

	
	25
	26
	445/227,52€/
	780/398,81€/

	
	26
	28
	445/227,52€/
	780/398,81€/

	
	28
	29
	430/219,85€/
	519/265,36€/

	
	29
	31
	519/265,36€/
	852/435,62€/

	
	31
	33
	852/435,62€/
	1182/604,35€/

	
	33
	38
	1182/604,35€/
	1795/917,77€/

	
	38
	-
	1309/669,28€/
	1780/910,10€/

	Б) с три и повече оси
	36
	38
	832/425,39€/
	1155/590,54€/

	
	38
	40
	1155/590,54€/
	1596/816,02€/

	
	40
	-
	1596/816,02€/
	2362/1207,67€/


(8) Изм. Реш. №486/27.12.18г., изм . с Решение №218/19.06.2025 г./  Данъкът за специализирани строителни машини (бетоновози, бетон-помпи и други), автокранове и други специални автомобили, без тролейбусите в размер на 80,00 лева./40,90€/
 (9) Изм. Реш. №486/27.12.18г. , изм . с Решение №218/19.06.2025 г./   Данъкът за автокранове с товароподемност над 40 тона, специализирани ремаркета за превоз на тежки или извънгабаритни товари с товароподемност над 40 тона е в размер 130,00 лв. /66,47€/
(10) Изм. Реш.  №13/18.12.15г.   Данъкът за трактори е в размери, както следва: 

1. изм . с Решение №218/19.06.2025 г./от 11 kW до 18 kW вкл. –  7,00 лв./3,58 €/
2. изм . с Решение №218/19.06.2025 г./над 18 kW до 37 kW вкл. –9,00 лв. /4,60€/
3. изм . с Решение №218/19.06.2025 г./над 37 kW – 13,00 лв./6,65 €/
(11) Изм. Реш.  №13/18.12.15г.,  изм . с Решение №218/19.06.2025 г./ Данъкът за други самоходни машини е в размер 32.00 лв. /16,36€/
(12) Изм. Реш. №486/27.12.18г. , изм . с Решение №218/19.06.2025 г./ Данъкът за моторни шейни и четириколесни превозни средства, определени в чл.4 от Регламент (ЕС) №168/2013 е в размер на 50 лв./25,56€/
(13) Изм. Реш.  №13/18.12.15г., изм . с Решение №218/19.06.2025 г./   Данъкът за товарни автомобили с допустима максимална маса над 12 т. се определя в зависимост от допустимата максимална маса, броя на осите и вида на окачването, както следва: 
	Брой оси на моторното превозно средство
	Допустима максимална маса:
	Данък (в лева/евро)

	
	равна или повече от
	по-малка от
	задвижваща ос/оси с пневматично или с окачване, прието за еквивалентно на пневматичното
	други системи за окачване на задвижващата ос/оси

	А) с две оси
	12
	13
	39/19,94€/
	79/40,39€/

	
	13
	14
	79/40,39€/
	218/111,46€/

	
	14
	15
	218/111,46€/
	308/157,48€/

	
	15
	-
	308/157,48€/
	697/356,37€/

	Б) с три оси
	15
	17
	79/40,39€/
	138/70,56€/

	
	17
	19
	138/70,56€/
	282/144,18€/

	
	19
	21
	282/144,18€/
	367/187,64€/

	
	21
	23
	367/187,64€/
	564/288,37€/

	
	23
	-
	564/288,37€/
	877/448,40€/

	В) с четири оси
	23
	25
	367/187,64€/
	372/190,20€/

	
	25
	27
	372/190,20€/
	535/273,54€/

	
	27
	29
	535/273,54€/
	920/470,39€/

	
	29
	-
	920/470,39€/
	1365/697,91€/


(14) Нов. Реш. №486/27.12.18г Когато в регистъра по чл. 54, ал. 1 няма данни за екологичната категория на моторното превозно средство, се приема, че превозното средство е без екологична категория.“
Чл.41. Данъкът за плавателните средства е в размер, както следва: 

1.  Изм. с Решение №218/19.06.2025 г./  за корабите, вписани в регистрите на малките кораби в българските пристанища и в регистрите на общините за корабите, плаващи по вътрешните води без контакт с Черно море и с река Дунав, без яхтите и скутерите - в размер 1,00 лв. /0,51€/ за всеки започнат бруто тон; 

2. Изм. с Решение №218/19.06.2025 г./  за корабите, без яхтите, скутерите, влекачите и тласкачите, вписани в регистъра на големите кораби в българските пристанища - в размер 1,00 лв./ /0,51€/  за всеки започнат бруто тон до 40 бруто тона включително и в размер 0,10 лв./0,05€/за всеки започнат бруто тон над 40 бруто тона; 

3. Изм. с Решение №218/19.06.2025 г./  за един джет - в размер 100,00 лв. /51,13€/
4. Изм. с Решение №218/19.06.2025 г./  за ветроходни и моторни яхти - в размер 20,00 лв. /10,23€/ за всеки започнат бруто тон; 

5. Изм. с Решение №218/19.06.2025 г./  за скутери - в размер 1,70 лв. /0,87€/за киловат; 

6. Изм. с Решение №218/19.06.2025 г./  за влекачи и тласкачи - в размер 0,14 лв./0,07€/ за киловат; 

7. Изм. с Решение №218/19.06.2025 г./  за речни несамоходни плавателни съдове - в размер 0,50 лв./0,25€/ за тон максимална товароносимост. 

Чл.42. Данъкът за гражданските въздухоплавателни средства е в размер, както следва: 

1. Изм. с Решение №218/19.06.2025 г./  за самолети в експлоатация с валиден сертификат за летателна годност и за вертолети– 20,00 лв./10,22€/ за всеки започнат тон максимално летателно тегло; 

2. Изм. с Решение №218/19.06.2025 г./  за параплан – 12,00 лв./6,13€
3. Изм. с Решение №218/19.06.2025 г./  за делтаплан – 12,00 лв. /6,13€
4. Изм. с Решение №218/19.06.2025 г./  за мотоделтаплан – 20,00 лв. /10,22€/
5. Изм. с Решение №218/19.06.2025 г./  за свободен балон – 30,00 лв. /15,34€
6. Изм. с Решение №218/19.06.2025 г./  за планер – 30,00 лв. /15,34€
Чл.43. Освобождават се от данък превозните средства по чл.58 от Закона за местните данъци и такси. 

Чл.44. (1) Отм. Реш. №486/27.12.18г.   За превозните средства с мощност на двигателя до 74 kW включително, снабдени с действащи катализаторни устройства и несъответстващи на екологичните категории „Евро 3”, „Евро 4”, „Евро 5”, „Евро 6” и „EEV”, определеният по чл. 40 данък за съответната година се заплаща с намаление от   30 % . 

(2) Изм. Реш. №486/27.12.18г. За мотопеди и мотоциклети с мощност на двигателя до 74 kW включително, и съответстващи на екологична категория „Евро 4“ данъкът се заплаща с 20 на сто намаление, а за съответстващите на екологични категории, по-високи от „Евро 4“ – с 60 на сто намаление от определения по чл. 40, ал. 3 данък.  
(3) Изм. Реш. №486/27.12.18г. За автобусите, товарните автомобили, с технически допустима максимална маса над 3,5 т, влекачите за ремарке и седловите влекачи с двигатели, съответстващи на екологична категория „Евро 4“, данъкът се заплаща с 20 на сто намаление, а за съответстващите на „Евро 5“, „Евро 6“ и „ЕЕV“ – с 50 на сто намаление от определения по чл. 40, ал. 5, 6, 7 и 13 данък. 
(4) За автобуси, извършващи обществен превоз на пътници по редовни автобусни линии в градовете и в слабонаселените планински и гранични райони, които се субсидират от общините, данъкът се заплаща в размер 10 на сто от размера, определен по реда на чл. 55, ал. 5 от Закона за местните данъци и такси, при условие че не се използват за други цели. 

(5) Изм. Реш. №486/27.12.18г. Когато в регистъра по чл. 54, ал. 1 от Закона за местните данъци и такси няма данни за екологичната категория на моторното превозно средство, се приема, че превозното средство е без екологична категория.
Чл. 45. Изм. Реш.  №13/18.12.15г. Данъкът се заплаща на две равни вноски в следните срокове:  до 30 Юни  и  до   31 октомври  на годината, за която е дължим. На предплатилите до 30 Април за цялата година се прави отстъпка от 5 на сто.

(2) За превозните средства, придобити или регистрирани за движение през текущата година, данъкът се плаща в двумесечен срок от датата на придобиването им, съответно на регистрацията им за движение, в размер 1/12 част от годишния данък за всеки месец до края на годината, включително месеца на придобиването, съответно на регистрацията им за движение. 

Чл.46. Изм. Реш. №486/27.12.18г. Данъкът се внася в приход на бюджета на общината по постоянния адрес, съответно седалището на собственика, а в случаите по чл. 54, ал. 5 от Закона за местните данъци и такси – в приход на общината по регистрация на превозното средство.
Раздел V
Патентен данък

Чл.47. (1) Физическо лице, включително едноличен търговец, което извършва дейности, посочени в приложение № 4 към Глава втора, раздел VI от Закона за местните данъци и такси (патентни дейности) се облага с годишен патентен данък за доходите от тези дейности, при условие че: 

1. Изм. с Решение №218/19.06.2025 г. оборотът на лицето за предходната година не превишава 50 000 лв. /25 564,59€.
2.лицето не е регистрирано по Закона за данък върху добавената стойност, с изключение на регистрация за вътреобщностно придобиване по чл.99 и чл.100, ал.2 от същия закон. 

(2) За извършваната патентна дейност лицата по ал.1 не се облагат по реда на Закона за данъците върху доходите на физическите лица. 

(3) Лицата по ал.1 прилагат разпоредбите за данъците, удържани при източника, и за облагане на разходите по чл.204, т.2 на Закона за корпоративното подоходно облагане. 

Чл.48. (1) .Изм. с Решение №218/19.06.2025 г. Когато в рамките на 12 последователни месеца едно физическо лице е прекратило патентна дейност и/или е образувало ново предприятие, което извършва патентна дейност, и сумарният оборот на двете предприятия е повече от 50 000 лв./25 564,59€/ за 12 последователни месеца, за новообразуваното предприятие не се прилага чл.48. В този случай за текущата данъчна година новообразуваното предприятие се облага по общия ред на Закона за данъците върху доходите на физическите лица. 
(2) Изм. с Решение №218/19.06.2025 г. Когато в рамките на текущата данъчна година оборотът на лицето превиши 50 000 лв/25 564,59€/  или лицето се регистрира по Закона за данък върху добавената стойност, лицето се облага по общия ред на Закона за данъците върху доходите на физическите лица. 

(3) В случаите по ал.1 и 2 патентният данък за текущата година е дължим до края на тримесечието, предхождащо тримесечието, през което са възникнали обстоятелствата по ал.1 и 2. 

(4) В случаите по ал.1 и 2 дължимият, съответно внесеният, данък се приспада от годишното данъчно задължение по реда на Закона за данъците върху доходите на физическите лица. 

(5) По искане на лицето общината издава удостоверение за дължимия размер на патентния данък, за което не се заплаща такса. 

(6) Когато в рамките на текущата данъчна година лицето се дерегистрира по Закона за данък върху добавената стойност, то се облага по общия ред на Закона за данъците върху доходите на физическите лица за цялата данъчна година. 

Чл.49.За целите на патентния данък могат да се определят зони съгласно  Приложение № 1 от тази наредба. 

Чл.50. (1) Патентният данък се дължи за всяка от упражняваните дейности поотделно съгласно приложение № 4 към Глава втора, раздел VI от Закона за местните данъци и такси. 

(2) Лицата, които осъществяват патентна дейност в повече от един обект, дължат данък за всеки обект поотделно. 

(3) Когато патентната дейност започва или се прекратява през течение на годината, с изключение на дейностите, посочени в т.1 и 2 на приложение № 4 към Глава втора, раздел VI от Закона за местните данъци и такси, данъкът се определя пропорционално на броя на тримесечията на извършване на дейността, включително тримесечието на започване или прекратяване на дейността. 

(4) Когато в рамките на една патентна дейност, с изключение на дейностите, посочени в т.1 и 2 на приложение № 4 към Глава втора, раздел VI от Закона за местните данъци и такси, през течение на годината се промени обстоятелство, свързано с определянето на данъка, размерът на данъка до края на годината, включително за тримесечието на промяната, се определя на базата на размера на данъка, определен съобразно промените в обстоятелствата. 

(5) Когато в рамките на една патентна дейност от посочените в т.1 и 2 на приложение № 4 към Глава втора, раздел VI от Закона за местните данъци и такси през течение на годината се промени обстоятелство, което води до определяне на патентния данък в по-висок размер, за данъчната година се дължи по-високият размер на данъка, определен съобразно промените в обстоятелствата. 

(6) Лицата, които осъществяват в един обект едновременно патентните дейности по т. 3 и 31 от приложение № 4 към Глава втора, раздел VІ от Закона за местните данъци и такси, дължат данък само за дейността по т. 3 от приложение № 4 към Глава втора, раздел VІ от Закона за местните данъци и такси. 

(7) При прехвърляне на предприятието на едноличен търговец и продължаване на дейността приобретателят дължи данък от тримесечието, следващо тримесечието на прехвърлянето, а прехвърлителят - включително за тримесечието на прехвърлянето, и за дейностите, посочени в т. 1 и 2 на приложение № 4. 

(8) Доходите от дейности, които не са посочени в приложение № 4 към Глава втора, раздел VI от Закона за местните данъци и такси, се облагат по общия ред на закона за данъците върху доходите на физическите лица. 

Чл.51. Изм. Реш. №56/21.05.2020г. (1) Данъчно задължените лица, които подлежат на облагане с патентен данък, могат да ползват данъчни облекчения в следната поредност: 

1. физическите лица, включително едноличните търговци, с 50 и с над 50 на сто намалена работоспособност, определена с влязло в сила решение на компетентен орган, ползват намаление на патентния данък в размер 50 на сто, ако извършват дейността лично и не наемат работници за тази дейност през цялата данъчна година; 

2. физическите лица, включително едноличните търговци, които извършват с личен труд през цялата данъчна година два или три вида патентна дейност от посочените в т. 1 - 36 от приложение № 4 от ЗМДТ, заплащат патентния данък само за тази дейност, за която определение данък е с по- висок размер; за извършване на повече от три дейности облекчението не се прилага; 

3. физическите лица, включително едноличните търговци, които са пенсионери и извършват патентна дейност, посочена в т. 5, 6, 8 - 15, 18 - 20, 25, 27 - 29 и 31 на приложение № 4 към Глава втора, раздел VI от Закона за местните данъци и такси, заплащат 50 на сто от определения патентен данък за съответната дейност, ако извършват дейността лично и не наемат работници през цялата данъчна година; 

4. Лицата, които използват работно място за обучение на чираци по смисъла на Закона за занаятите и извършват патентна дейност от посочените в т. 10 на приложение № 4 към Глава втора, раздел VI от Закона за местните данъци и такси, заплащат 50 на сто от определения патентен данък за съответното работно място; намалението се ползва, при условие че към декларацията по чл.53 е приложено копие от удостоверението за вписване в регистъра на чираците, издадено от съответната регионална занаятчийска камара. 

 (2) Независимо от чл.51, ал. 4 данъчното облекчение по ал.1, т.1 се ползва за цялата данъчна година, през която настъпва неработоспособността или изтича срокът на валидност на решението. 

Чл.52. (1) Лицата, които подлежат на облагане с патентен данък, подават данъчна декларация по чл. 61н  ЗМДТ  , в която декларират обстоятелствата, свързани с определянето на данъка, до 31 януари на текущата година. В случаите на започване на дейността след тази дата данъчната декларация се подава непосредствено преди започването на дейността. 

(2) Лицата, които до 31 януари на текущата година са подали данъчната декларация по ал.1 и в същия срок заплатят пълния размер на патентния данък, определен съгласно декларираните обстоятелства, ползват отстъпка 5 на сто. 

(3) Лицата подават данъчна декларация по ал. 1 за всички промени в обстоятелствата, свързани с определянето на данъка, в 7-дневен срок от настъпването на съответното обстоятелство. При прехвърляне на предприятието на едноличен търговец декларация се подава и от прехвърлителя, и от приобретателя в 7-дневен срок от датата на прехвърлянето. 

(4) Лицата подават данъчна декларация по ал.1 и за възникването на обстоятелствата по чл.48, ал.1 и 2 през съответния период. Данъчната декларация се подава в срок до края на месеца, следващ месеца, през който са възникнали обстоятелствата по чл.48, ал.1 и 2. 

Чл.53. (1) Данъчните декларации по чл.52 се подават в общината, на територията на която се намира обектът, в който се извършва патентна дейност, а когато патентната дейност не се извършва в обект или не се извършва от постоянно място – в общината, където е постоянният адрес на физическото лице, включително на едноличния търговец. 

(2) Когато данъчната декларация на чуждестранно физическо лице се подава чрез пълномощник с постоянен адрес в страната, подаването се извършва в общината, където е постоянният адрес на пълномощника. 
(3) Извън случаите по ал. 1 и 2 данъчната декларация се подава в Столичната община.
(4) Приема се, че дейността не се извършва от постоянно място, когато промяната през годината на местонахождението на обекта, от който се извършва дейността, води до промяна в размера на данъка. 

Чл.54. (1) Патентният данък се внася на четири равни вноски, както следва: 

1. за първото тримесечие - до 31 януари; 

2. за второто тримесечие - до 30 април; 

3. за третото тримесечие - до 31 юли; 

4. за четвъртото тримесечие - до 31 октомври. 

(2) Когато възникне задължение за внасяне на патентния данък през годината, дължимата част от данъка за текущото тримесечие се внася в 7-дневен срок от датата на подаване на декларацията по чл.53, а когато декларация не е подадена - в 7-дневен срок от изтичане на срока за подаване на декларацията.

(3) Патентният данък се внася в приход на общината, на територията на която се намира обектът, в който се извършва патентна дейност, а когато патентната дейност не се извършва в обект или не се извършва от постоянно място - в приход на общината, където е постоянният адрес на физическото лице, включително на едноличния търговец. В случаите по чл.53. ал.2 и 3 данъкът се внася в приход на общината по постоянния адрес на пълномощника, съответно в Столична община.

 Чл.55. Лицата по чл.47, aл.1 заплащат патентен данък в размерите посочени в Приложение № 1. 
Раздел VІ
Туристически данък

Чл.56. (1) С туристически данък се облагат нощувките в средствата за подслон и местата за настаняване по смисъла на Закона за туризма, като данъчно задължени лица са лицата, предлагащи нощувки. 

(2) Лицата по ал. 1 подават декларация по образец до 30 януари на всяка година за облагане с туристически данък за предходната календарна година. 
 (3)Лицата по ал. 2 внасят данъка в приход на бюджета на общината по местонахождение на местата за настаняване по смисъла на Закона за туризма.
Чл. 57 (1) Изм. с Решение№218/19.06.2025г.Размерът на дължимия туристически данък за средствата за подслон и местата за настаняване е както следва: 
                              от 0,20/0,10 €/– 3,00 лв. /1,53€/за нощувка
-категория 1 звезда – 0,60 лв. за нощувка;/0,31€ за нощувка/
-категория 2 звезди – 0,80 лв. за нощувка;/0,41€ за нощувка/
-категория 3 звезди – 1,00 лв. за нощувка;/0,51€ за нощувка/
-категория 4 звезди – 1,00 лв. за нощувка;/0,51 € за нощувка/
                        -категория 5 звезди – 1,00 лв. за нощувка./0,51€за нощувка/
 (2) Размерът на дължимия данък за календарния месец се определя, като броят на предоставените нощувки за месеца се умножи по размера на данъка по ал. 1. 

(3) Дължимият данък по ал. 2 се внася от данъчно задължените лица до 15- то число на месеца, следващ месеца, през който са предоставени нощувките. 

 (4) Данъкът задължително се посочва отделно в документа, издаден от данъчно задълженото лице към лицето, ползващо нощувка. 

Чл. 58 Приходите от туристическия данък се разходват за мероприятия по чл. 11, ал. 2 от Закона за туризма. 
Раздел VІІ

Административнонаказателни разпоредби

Чл.59. Изм. с Решение№218/19.06.2025г. Който не подаде декларация по чл.14 от ЗМДТ, не я подаде в срок, както и не посочи или невярно посочи данни или обстоятелства, водещи до определяне на данъка в по-малък размер или до освобождаване от данъка, се наказва с глоба в размер от 10 до 400лв./от 5,11€ до 204,52€/, а юридическите лица-с имуществена санкция в размер от 500 до 3 000лв”/от 255,65€ до 1533,87€/“
Чл. 60. Изм. с Решение№218/19.06.2025г. За маловажни случаи на административни нарушения по тази наредба, установени при извършването им могат да бъдат налагани на местонарушението глоби в размер от 10 до 50 лв. /от 5,11€ до 25,56 €/. За наложената глоба се издава фиш, който съдържа данни за самоличността на контролния орган и на нарушителя, мястото и времето на нарушението, нарушените разпоредби и размера на глобите. Фишът се подписва от контролния орган и от нарушителя, че е съгласен да плати глобата. На нарушителя се дава препис, за да може да заплати доброволно глобата. Ако нарушителят оспори нарушението или откаже да плати глобата, за нарушението се съставя акт за установяване на административното нарушение.

Чл.61. (1)Актовете за установяване на нарушенията се съставят от служителите на общинската администрация, а наказателните постановления се издават от кмета на общината или от упълномощени от него длъжностни лица.

(2) Установяването на нарушенията, издаването, обжалването и изпълнението на наказателните постановления се извършват по реда на Закона за административните нарушения и наказания.

(3)  Приходите от глоби и имуществени санкции по наказателни постановления, издадени от кмета на общината, постъпват в приход на бюджета на общината.

 (4)  Издаден фиш, глобата по който не е платена доброволно в 7-дневен срок от датата на издаването му, се смята за влязло в сила наказателно постановление и се предава за събиране.

Раздел VІІ„а”
(Нов с Решение №169/28.10.2016)
Данък върху таксиметров превоз на пътници (в сила от 01.01.2017 г.)

Чл.58а. (Нов с Решение №167/28.10.2016 в сила от 01.01.2017 г) (1) Данъчно задължените лица, посочени в този раздел, се облагат с данък върху таксиметров превоз на пътници за извършваната от тях или от тяхно име дейност по таксиметров превоз на пътници.

(2) За всички останали дейности данъчнозадължените лица се облагат по реда на Закона за корпоративното подоходно облагане, съответно Закона за данъците върху доходите на физическите лица, с изключение на случаите по глава втора, раздел VI от ЗМДТ.

(3) Данъчно задължени лица по този раздел са превозвачите, притежаващи удостоверение за регистрация, издадено от изпълнителния директор на Изпълнителна агенция „Автомобилна администрация” и разрешение за извършване на таксиметров превоз на пътници, издадено от кмета на общината по Закона за автомобилните превози.

Чл.58б. (Нов с Решение №167/28.10.2016 2016 в сила от 01.01.2017 г) (1)  Изм. с Решение№218/19.06.2025г. Годишният размер на данъка върху таксиметров превоз на пътници за съответната година е в размер на 300,00 лв./153,39 €/
(2)  Данъкът върху таксиметров превоз на пътници по ал.1 се дължи от данъчно задължените лица за всеки отделен автомобил, за който е издадено разрешение за извършване на таксиметров превоз на пътници.

Чл.58в. (Нов с Решение №167/28.10.2016 2016 в сила от 01.01.2017 г) (1) Преди получаване на издаденото разрешение по чл.24а от Закона за автомобилните превози данъчно задължените лица подават данъчна декларация по образец за дължимия данък в общината, за територията на която е издадено разрешението за извършване на таксиметров превоз на пътници.

(2) В декларацията по ал.1 лицата посочват обстоятелствата, свързани с определянето на данъка.

(3) Данъчно задължените лица подават данъчна декларация за всички промени в обстоятелствата, които имат значение за определянето на данъка, в 7-дневен срок от настъпването на съответното обстоятелство.

 (4) При прехвърляне на предприятието на едноличен търговец данъчна декларация се подава и от прехвърлителя, и от приобретателя в 7- дневен срок от дата на вписване на прехвърлянето в търговския регистър в съответната община.

Чл.58г. (Нов с Решение №167/28.10.2016 2016 в сила от 01.01.2017 г) Дължимият данък върху таксиметров превоз на пътници постъпва в приход на общината, за територията на която е издадено разрешение за извършване на таксиметров превоз на пътници.

Чл.58д. (Нов с Решение №167/28.10.2016 2016 в сила от 01.01.2017 г, Изм. с Реш. №56/21.05.2020г.) (1) когато разрешението за извършване на таксиметров превоз на пътници е издадено през течение на годината, дължимия данък за текущата година се определя по следната формула:

ДДТГ = ПГДТПП х БМ , където:


12

ДДТГ е дължимия данък върху таксиметров превоз на пътници за текущата година;

ПГДТПП е размера на годишния данък върху таксиметров превоз на пътници по чл.58б;

БМ  е броят на месеците от текущата година, следващи месеца следващи месеца на издаване на разрешението за извършване на таксиметров превоз на пътници.

(2) Когато действието на разрешението за извършване на таксиметров превоз на пътници бъде прекратено през течение на годината, от платения данък се възстановява недължимо внесената част, определена по следната формула:

	 
	ПДТПП x ОМ
	 

	НВДТПП =
	______________________
	, където

	 
	БМ
	 


НВДТПП е недължимо внесената част от данъка върху таксиметров превоз на пътници за текущата година;

ПДТПП - платеният данък върху таксиметров превоз на пътници за срока, за който е издадено разрешението;

БМ - броят на календарните месеци, за които е издадено разрешението и е платен данъкът върху таксиметров превоз на пътници;

ОМ - оставащият брой на календарните месеци от срока на разрешението за извършване на таксиметров превоз на пътници, следващи месеца на прекратяване на разрешението за извършване на таксиметров превоз на пътници.

Чл.58е. (Нов с Решение №167/28.10.2016 2016 в сила от 01.01.2017 г)Данъкът по чл.58б се внася преди получаване на разрешение по чл.24а, ал.1 от Закона за автомобилните превози.

Чл.58ж. (Нов с Решение №167/28.10.2016 2016 в сила от 01.01.2017 г) Възстановяване на надвнесен данък по чл.58д, ал.2 се издължава по писмено искане на данъчно задължено лице по реда на Данъчно-осигурителния процесуален кодекс

                              Приложение № 1 към чл. 56

Видове патентни дейности и годишни размери на данъка /в лв. /€/ 
	Патентни дейности
	                                                                                                  

	I. Средства за подслон и места за настаняване с не повече от 20 стаи —данъкът се определя в

	размер на 25 лв./12,78 € за стая:
	

	1 и 2 звезди
	25/12,78€

	2. Заведения за хранене и развлечения—данъкът се определя за място за консумация.

	включително на открити площи, или за обект:

	а) ресторанти:
	

	1—2 звезди                                                                               1/0,51€

	3  звезди
	6/3,07€

	б) заведения за бързо обслужване:

	1 —2 звезди
	1/0,51€

	3 звезди
	3/1,53€

	в) питейни заведения, с изключение на посочените в буква ""е":

	1—2 звезди
	1/0,51€

	3 звезди
	2/1,02€

	г) кафе-сладкарници

	1—2 звезди
	1/0,51€

	3 звезди
	3/1,53€

	д) барове:
	

	— дневни:
	

	2 звезди
	3/1,53€

	3 звезди
	10/5,11€

	— нощни:
	5/2,56€

	2 звезди
	

	3 звезди
	20/10,22€

	е) бюфети, каравани и
	75/38,35€

	павилиони — за обект:
	

	3. Търговия на дребно до 100 кв. м нетна търговска площ на обекта — данъкът се определя в

	размер на 4 лв. ./ 2,04 € /за 1 кв. м нетна търговска площ

	4. Платени паркинги — данъкът се определя в размер на 5 лв./2,56 € /за 1 брой място за паркиране.

	5. Дърводелски услуги — данъкът се определя в размер на 50 лв./25,56 € /

	6. Шивашки, кожарски, кожухарски и плетачни услуги — данъкът се определя в размер на 40 лв./20,45€ /

	7. Търговия, изработка и услуги за изделия от благородни метали — данъкът се определя в

	размер на 500 лв./255,65€ /
	

	8. Обущарски и шапкарски услуги — данъкът се определя в размер на 40 лв./20,45€ /


	9. Металообработващи услуги—данъкът се определя в размер на 100 лв./51,13€ /


	10. Бръснарски и фризьорски услуги, ветеринарно-фризьорски услуги —- данъкът се определя в

	размер на 60 лв. /30,68€ / за работно място.

	11. Машинописни и/или копирни услуги — данъкът се определя в размер на 180 лв. /92,03€ на брой

	устройство.
	

	12. Козметични услуги, поставяне на татуировки — данъкът се определя в размер на 130 лв. /66,47€ за

	работно място.
	


13. Маникюр, педикюр — данъкът се определя в размер на 60 лв. /30,68€/ за работно място.

14. Часовникарски услуги — данъкът се определя в размер на 60 jib./ 30,68€/
15. Тапицерски услуги-— данъкът се определя в размер на 180 лв./92,03€/
16. Автомивки: ремонт, регулиране и балансиране на гуми — данъкът се определя в размер на 190 лв./97,14€/
17. Авторемонтни, автотенекеджийски, автобояджийски и други услуги по техническото ; обслужване и ремонта на моторни превозни средства — данъкът се определя в размер на 280 лв./143,16€/
18. Ремонт на електро- и водопроводни инсталации — данъкът се определя в размер на 100 лв./51,13€/
19. Стъкларски услуги —данъкът се определя в размер на 100  лb./ ./51,13€/
20. Поддържане и ремонт на битова техника, уреди, аудио-визуални уреди, климатици, ремонт на музикални инструменти — данъкът се определя в размер иа 47 лв./24,03€/
21. Отдаване на видеокасети под наем -— данъкът се определя в размер на 300 лв./153,39€/
22. Масажистки и масажисти — данъкът се определя в размер на 500 лв./255,64€/
23. Фотографски услуги — данъкът се определя в размер на 200 лв. /102,26€/
24.Посреднически услуги при покупко-продажба, замяна и отдаване под наем на недвижими имоти данъкът се определя в размер на 100 лв. ./51,13€/
25.Санитарни възли, наети под аренда — данъкът се определя в размер на 150лв. /76,69€/
26.Ключарски услуги, ремонт на брави, поправка на чанти, книговезки услуги, ремонт на шевни машини — данъкът се определя в размер на 50 лв. /25,56€/
27. Ремонт на чадъри, ремонт и зареждане на запалки, ремонт на велосипеди, коминочистачни услуги — данъкът се определя в размер на 50 лв. /25,56€/
28. Заложни къщи - данъкът се определя в размер на 3000 лв. /1533,87€/
29. Продажба на вестници, списания, българска и преводна литература — данъкът се определя в размер на 30 лв. /15,34€/
30. Ремонт на компютри, компютърна и друга електронна офис техника (копирни апарати, факс апарати, принтери и други) — данъкът се определя в размер на 300 лв. /153,39€/
31. Игри с развлекателен или спортен характер — данъкът се определя за брой съоръжения, както следва:

а) За развлекателни игрални автомати и други игри. функциониращи с монета или жетон, размера на данъка за брой съоръжение е 100 лв. /51,13€/
б) За минифутбол, тенис на маса, хвърляне на стрели, пейнтбол и спийдбол, минибаскетбол. бридж, табла, размера на данъка за брой съоръжение е 8 лв. /4,09€/
в) За зали за боулинг и кегелбан — данъкът за игрален коридор е в размер на 40 лв./20,45€/
 и билярд —данъкът за маса е в размер на 40 лв. /20,45€/
32.Фитнес центрове и спортни зали — данъкът се определя, както следва: за 1 кв.м.- 1,5 лв./0,77 €/
 и за един фитнес уред - 300 лв./153,39 €/
33.Химическо чистене, пране и гладене — данъкът се определя в размер на 133 лв. /68,00€/на брой съоръжения.

.

  34. Мелничарски услуги:

	а) За мелници за брашно — данъкът се определя в размер на дължината на млевната линия.
	18 лв./9,20€/ на линеен сантиметър от
	

	б) За мелници за фураж стационарни — данъкът се определя
	в размер на 600 лв./306,77€/
	

	35. Услуги с атрактивен характер:
	

	а) корабчета
	750 лв. /383,47€/на брой
	

	б)лодки

в) яхти 
	450 лв. /230,08€/на брой

900 лв. /460,16€/на брой
	


	г) джетове
	900 лв./ 460,16 €/на брой

	д) влакчета
	30 лв. /15,34€/на място

	е) файтони
	75 лв. /38,35€/на място

	ж) водни ски, водни планери и сърфове, водни колела, включително надуваеми, водни увеселения
	150 лв./76,69€ на брой оборудване

	з) зимни ски (включително ски- екипировка), зимни кънки, сноубордове, шейни
	150 лв. /76,69€ /на брой оборудване

	и) въртележки, виенски колела, блъскащи се колички, велосипеди и рикши
	150 лв./76,69 €/  на място

	к) детски колички и моторчета
	150 лв. /76,69 €/ на брой

	л) стрелбища
	300 лв. /153,39€/на брой стрелбище

	38. Обучение на водачи на моторни превозни средст ва данъкът се определя за брой моторно превозно средство в следните размери:

	а) мотопеди, мотоциклети
	200 лв./102,26€/

	б) други МГ1С
	400 лв./204,52€

	36. Услуги "Пътна помощ'" на пътни превозни средства -данъкът се определя в размер на 2000 лв. /1022,58 €за брой моторно превозно средство.

	37. Услуги със земеделска и горска техника—данъкът се определя за брой техника, както следва:

	а) комбайн — 330 лв./168,73€/

	б) трактори, тракторни ремаркета, самоходни шасита и други самоходни и самодвижещи се машини — 110 лв./56,24€/

	в) прикачни, навесни и стационарни машини — 11 лв./5,62€/


38. Компаньони и компаньонки-данъкът се определя на 3000 лв./1533,87€/
39. Гадатели, екстрасенси и биоенерготерапевти-данъкът се определя на 2000 лв./1022,58 €/
ПРЕХОДНИ И ЗАКЛЮЧИТЕЛНИ РАЗПОРЕДБИ
§1. Тази Наредба се издава на основание чл. 21, ал. 2 и чл. 22, ал. 4, ал. 5, ал. 6 от ЗМСМА  и  чл.1, ал.2 от Закона за местни данъци и такси, приета е с решение № 13 по Протокол № 3 от 18.12.2015 г., изм. с Решение № 169 от Протокол 21/28.10.2016 г.  на Общински съвет-Мизия и влиза в сила 3 дни след публикуването й на официалната интернет страница на Община Мизия.
            §2. Изпълнението и контрола по изпълнението на тази наредба се осъществява от кмета на общината и/или определени от него лица. 

§3. Наредбата може да бъде изменяна, допълвана или отменяна с решение на Общинския съвет.
§4. Настоящата Наредбата отменя Наредба № 15 за определяне на местните данъци на територията на Община Мизия, приета с решение № 36/28.02.2008 г., изменена и допълнена с Решение №570 по Протокол №49 от 18.02.2011г. на Общински съвет-Мизия., изменена и допълнена с Решение № 13 от Протокол № 3/18.12.2015г., изм.с Решение 169 от Протокол № 21/28.10.2016 г., 
§5. Наредба за изменение и допълнение на Наредба №15 за определяне на местните данъци на територията на Община Мизия, приета с Решение №218 по Протокол №29/19.06.2025 г. влиза в сила след влизане в сила на решението на ОбС – Мизия, с изключение на допълненията, отнасящи се до сумите, посочени в евро, които влизат в сила от датата на въвеждане на еврото в Република България.
